Star Trek Into Darkness

***Star Trek Into Darkness*** (títol orichinal en anglés, en aragonés ***Star Trek enta la escuridat***, estrenada en Aragón con o títol en castellano de ***Star Trek: en la oscuridad***, en aragonés ***Star Trek: en a escuridat***) ye una cinta de cine estausunidense de cine de ciencia-ficción de l'anyo 2013, dirichida por J. J. Abrams y producida por J. J. Abrams, Bryan Burk,Damon Lindelof,Alex Kurtzman y Roberto Orci ta las productoras *[[Bad Robot Productions]]*, *[[Skydance Productions]]* y *[[K/O Paper Products]]*, con guión cinematografico de Roberto Orci, Alex Kurtzman y Damon Lindelof, y protagonizada por os actors John Cho, Benedict Cumberbatch, Alice Eve, Bruce Greenwood, Simon Pegg, Chris Pine, Zachary Quinto, Zoe Saldaña, Karl Urban, Peter Weller y Anton Yelchin.

*Star Trek Into Darkness* ye a docena entrega d'a franquicia de *[[Star Trek]]* y a secuela d'a cinta de 2009 *[[Star Trek (cinta)|Star Trek]]*, como a segunda d'una serie de cintas reiniciada. A cinta presenta a Chris Pine reprenendo o suyo papel d'o *capitán James T. Kirk*, con Zachary Quinto, Simon Pegg, Karl Urban, Zoe Saldaña, John Cho, Anton Yelchin, Bruce Greenwood y Leonard Nimoy reprenendo os suyos papels d'a cinta anterior. Benedict Cumberbatch, Alice Eve y Peter Weller tamién son acreditaus en l'elenco prencipal d'a cinta. Estió a zaguera vegada que Nimoy interpretó a lo personache de *[[Spock]]* y a suya zaguera cinta en cheneral antis d'a suya muerte en 2015. Ambientada en o sieglo XXIII, Kirk y a tripulación de l**USS Enterprise'' son ninviaus a Kronos, lo mundo natal d'os klingons, en busca d'un antigo miembro d'a Flota Estelar convertiu en terrorista conoixiu como John Harrison.

Dimpués de l'estreno de ''Star Trek'', Abrams, Burk, Lindelof, Kurtzman y Orci alcordoron producir a suya secuela. A filmación prencipió en chinero de [[2012]]. Os efectos visuals de ''Into Darkness'' estioron creyaus prencipalment por [[Industrial Light & Magic]]. A cinta se convertió a 3D mientres a suya etapa de postproducción. ''Star Trek Into Darkness'' s'estrenó en Event Cinemas en [[Sydney]], [[Australia]], o [[23 d'abril]] de [[2013]] y estió ebguerada o 9 de mayo en [[Nueva Zelanda]], [[Reino Uniu]], [[Europa]] y [[Perú]], con atros países posteriorment.

A cinta s'estrenó o 17 de mayo en os [[Estaus Unius]] y [[Canadá]], y s'estrenó en os cines [[IMAX]] un día antis. Into Darkness estió un exito financiero y recibió criticas positivas d'os criticos. As suyas ganancias brutas de mas de 467 millons de [[Dólar estausunidense|dólars]] en tot o mundo l'han convertiu en a dentrada mas taquillera d'a franquicia de ''[[Star Trek]]''. En a [[86ena edición d'os Premios Oscar|86<sup>ena</sup> edición]] d' os [[Premio Oscar|Premios Oscar]] de l'Academia, a cinta estió nominada a los [[Premio Oscar a los Millors Efectos Visuals|Millors Efectos Visuals]]. Le siguió ''[[Star Trek Beyond]]'' en [[2016]].

== Elenco ==
* [[Chris Pine]] as [[James T. Kirk]].
* [[Zachary Quinto]] as [[Spock]].
* [[Karl Urban]] as [[Leonard McCoy|Dr. Leonard "Bones" McCoy]].
* [[Zoe Saldaña]] as [[Uhura]].
* [[Simon Pegg]] as [[Montgomery Scott|Montgomery "Scotty" Scott]].
* [[John Cho]] as [[Hikaru Sulu]].
* [[Benedict Cumberbatch]] as Khan.
* [[Anton Yelchin]] as [[Pavel Chekov]].
* [[Bruce Greenwood]] as Christopher Pike.
* [[Peter Weller]] as Alexander Marcus.
* [[Alice Eve]] as Dr. Carol Marcus.
* [[Noel Clarke]] as Thomas Harewood.
* [[Nazneen Contractor]] as Rima Harewood.

== Argumento == 
En l'anyo 2259, o capitán James T. Kirk ye retirau d'o mando d'a [[nau espacial]] ''USS Enterprise'' por violar a Directiva Prencipal dimpués d'exposar a nau a los habitants primitivos d'a planeta Nibiru pa salvar-los a éls y a [[Spock]] d'una erupción volcanica. L'almirant Christopher Pike ye reinstalau como oficial a lo mando de l**Enterprise* con Kirk degradau a primer oficial. Spock ye tresladau a unatra nau. Poco dimpués, l'oficial d'a Flota Estelar Thomas Harewood, ninviau por o comandant John Harrison, bombardeya una instalación d'a Sección 31 en [[Londres]]. Mientres una reunión d'emerchencia sobre a situación, Harrison emplega una nau pa emboscar y matar a Pike y atros oficials superiors, antis d'estar teletransportau enta Kronos, o mundo natal d'os hostils klingon.

L'almirant Alexander Marcus reintegra a Kirk y Spock a l*'Enterprise* con órdens de matar a Harrison usando un nuevo torpedo furtivo de luengo alcanz. L'incheniero chefe Montgomery Scott s'oposa a que se permitan a bordo torpedos no prebaus sin conoixer as suyas especificacions; cuan ye anulau, dimite. Kirk asigna a Pavel Chekov pa reemplazar a Scotty. En Kronos, Kirk endreza un equipo con Spock y Uhura, an son emboscaus por patrullas klingon. Harrison amaneixe y mata a los klingon. Harrison se rinde cuan s'entera d'o numero exacto de torpedos a bordo de l*'Enterprise*.

O Dr. Leonard McCoy y a filla de Marcus, a Dra. Carol Marcus, ubren un torpedo a instancias d'Harrison, revelando que os torpedos contienen humans conchelaus criochenicament. Harrison ye levau a la garchola de l*'Enterprise*, a on revela a suya verdadera identidat como Khan Noonien Singh, un sobrehumán disenyau cheneticament, dispertau por l'almirant Marcus de sieglos de suenio y obligau a desarrollar armas abanzadas. Khan revela que Marcus sabotió o motor warp de l*'Enterprise*, con a intención de que os klingons destruisen a nau dimpués de que disparase contra Kronos, lo que provocaría a guerra con l'Imperio Klingon. Khan tamién le da a Kirk un conchunto de coordenadas, que Kirk le pide a Scott que investigue. Scott descubre que as coordenadas conducen a una instalación amagada d'a Flota Estelar.

L*'Enterprise* ye interceptau por una nau de guerra d'a Flota Estelar muito mas gran, l*'USS Vengeance*, comandada por l'almirant Marcus. Marcus exiche que Kirk entregue a Khan, pero l*'Enterprise* fuye a la [[Tierra]] pa exposar-lo. Dimpués que lo *Vengeance* desactiva l*'Enterprise* amán d'a [[Luna]], Carol revela a suya presencia a bordo de l*'Enterprise* pa aturar l'ataque. Marcus teletransporta por a fuerza a Carol a *Vengeance* antis d'ordenar a destrucción de l*'Enterprise*. *Vengeance* pierde poder dimpués d'estar sabotiau por Scott, qui s'infiltró en a nau. Con os teletransportadors desactivaus, Kirk y Khan, con a conoixencia d'iste zaguer sobre o disenyo d'a nau de guerra, blincan per l'espacio enta la *Vengeance*. Entremistanto, Spock contacta a lo suyo yo futuro en New Vulcan, qui le conta d'a suya propio trobada con Khan y l'advierte que no se puede confiar en él. Dimpués d'ubrir-se paso dica o puent, Khan domina a Kirk, Scott y Carol, mata a Marcus y prene o control d'a *Vengeance*.

Khan exiche que Spock torne a la suya tripulación conchelada a cambio d'os oficials de l*'Enterprise*. Spock obedeixe, pero él y McCoy retiran subrepticiament a la tripulación conchelada de Khan d'os torpedos. Spock esclata as ochivas, aturando a nau. Con todas dos naus estelars atrapadas en a gravedat d'a Tierra, cayen en picau enta la superficie. Kirk dentra en a camara d'o reactor radiactivo de l*'Enterprise* pa realiniar o nuclio warp, sacrificando-se pa salvar a nau.

Khan estampa la *Vengeance* en o mesmo centro de [[San Francisco (California)|San Francisco]] en un intento de destruir a seu d'a Flota Estelar, a la vegada que McCoy descubre que la sangre de Khan tien propiedaz rechenerativas que pueden salvar a Kirk. [[Spock]] encorre a Khan por a ciudat y toz dos s'embrecan en un combate cuerpo a cuerpo. Uhura dispara un rayo paralizant y esturdeix a Khan. Spock se prepara pa matar a Khan, pero Uhura l'atura y l'explica que ye a suya unica oportunidat de salvar a Kirk. A sangre de Khan revive a Kirk y Khan ye sellau en a suya capsula criochenica y s'almagazena con os suyos compatriotas. Un anyo dimpués, Kirk charra en a ceremonia de re-inauguración de l*'Enterprise*. A tripulación de l*'Enterprise* s'embarca en una misión exploratoria de cinco anyadas de durada.

== Producción == 
De chunio de [[2008]], s'informó que *Paramount Pictures* yera intresada en achustar a los productors de *Star Trek* de 2009, J. J. Abrams, Bryan Burk, Damon Lindelof, Alex Kurtzman y Roberto Orci pa una secuela. De marzo de 2009, s'informó que istos cinco productors heban alcordau producir a cinta, con un guión nuevament escrito por Orci y Kurtzman (con l'adición de Lindelof). Se dició que un guión preliminar estarba rematau en Nadal de 2009 pa o suyo estreno en 2011. Kurtzman y Orci prencipioron a escribir o guión en chunio de 2009, orichinalment con l'intención de dividir a cinta en dos partis. [[Leonard Nimoy]], o Spock orichinal que interpreta una versión anterior d'o personache en a cinta de 2009, dició que no amaneixería en a cinta. Seguntes os informes, Abrams yera considerando a [[William Shatner]] pa la secuela.

Pa [[2010]], se fixó una calendata d'nguero d'o [[29 de chunio]] de [[2012]], y Lindelof anunció que i heba prencipiau a treballar en o guión con Kurtzman y Orci. A preproducción se fixó pa chinero de 2011, encara que Burk dició que a filmación real prebablement prencipiaría mientres a primavera u o verano. L'actor [[Zachary Quinto]] dició mas tardi que istos informes yeran falsos. Lindelof comparó a secuela con [[The Dark Knight]].

Abrams, Kurtzman y Orci dicioron que seleccionar un villano yera dificil; seguntes Abrams, "l'universo que creyó Roddenberry ye tan amplo que ye dificil decir que una coseta en particular s'acobalte". Tamién discutioron a posibilidat de Khan Noonien Singh y os klingons. Kurtzman y Lindelof dicioron que heban "trencau" l'historia; en cuentas d'una secuela, será una cinta independient. Abrams admitió en aviento de 2010 que encara no i heba guión.

De chinero de 2011, Abrams dició que no i heba decidiu si dirichiría u no, ya que encara no i heba visto un guión. Luego, *Paramount Pictures* se li amanó y li pidió que a secuela estase en 3D. Abrams dició que a cinta no se rodaría en 3D, sino que se filmaría en 2D y se convertiría mientres a posproducción. Tamién yera intresau en filmar en [[IMAX]]: "IMAX ye o mío formato favorito; soi un gran admirador". De febrero, Orci tuitó que él (con Lindelof y Kurtzman) planiaba entregar o guión en marzo de 2011. Encara que o guión no se remató a tiempo, Paramount prencipió a financiar a preproducción; circumstancias semellants en a proxima cinta de Jack Ryan significoron que [[Chris Pine]] filmaría en primeras a secuela de *Star Trek*. En abril, Orci dició en *WonderCon* que s'i heba completau o primer borrador d'o guión. Abrams le dició a MTV que cuan rematase a suya cinta, *Super 8*, centraría tot o suyo ficacio en a secuela de *Star Trek*.

Encara que se completó un guión, l'incerteza respective de l'alcanz d'a participación d'Abrams levó a que a cinta se retardase seis meses dende o suyo estreno programau pa chunio de 2012. Atros factors que impidioron o suyo lanzamiento y rematoron retardando-lo mas estioron l'alto presupuesto y a dificultat cheneral de trobar actors que s'achustasen a los rols. De chunio, Abrams confirmó que o suyo vinient prochecto serba a secuela, y sinyaló que preferiría que a cinta estase buena que lista pa a calendata d'estreno programada. [[Simon Pegg]], qui interpretó a Scotty, dició en una entrevista que pensaba que a filmación prencipiaría en zaguerías d'ixe anyo. Abrams declaró que daría prioridat a la historia y os personaches d'a cinta sobre una calendata d'estreno abanzada. De setiembre, Abrams alcordó dirichir a cinta, y l'elenco d'a cinta anterior repitió os suyos respectivos papers pa un estreno en hibierno de 2012 u verano de 2013. De octubre, Orci dició que a busca de localizacions yera en marcha, y una serie de cómics (d'a cual Orci serba o director creativo) "barruntaría" a cinta. *Into Darkness* recibió una calendata d'estreno revisada de 2013, y [[Michael Giacchino]] confirmó que tornaría a escribir a partitura.

Lindelof dició que Khan yera considerau un personache que amenesteban fer servir en bel inte, dau que "tien una gravedat tan intensa en l'universo de *Star Trek* que prebablement hesenos gastau mas enerchía no pas metendo-lo en ista cinta que lo debán ta zaga". As referencias a *Star Trek II: The Wrath of Khan* finalment s'adhibioron a lo guión, pero Lindelof, Orci y Kurtzman "de cutio esconfioron d'a linia entre 'homenache reinventau' y 'estafa directa'". Dicioron Orci y Kurtzman que quereban una cinta que funcionase por ella sola y como secuela, sin fer servir ideyas de treballos anteriors de *Star Trek* simplament "perque creyes que a la chent le va a embelecar". Orci sinyaló que cuan intentaba creyar as "imáchens chigants" requeridas por un exito de taquilla de verano, Kurtzman suchirió una escena en a cual l*'Enterprise* surtiba de l'oceano. Con ixo como punto de partida, éls (y Lindelof) ideyoron o [[Cold open|Cold open u teaser sequence]] en Nibiru, que mezclaba [[Cine d'acción|acción]] y [[Cine de comedia|comedia]] y s'aisló d'a historia prencipal en un homenache a *Raiders of the Lost Ark*.

Seguntes os informes, l'actor [[Benicio del Toro]] i heba estau buscau como o villano y s'i heba reuniu con Abrams pa discutir o suyo paper, manimenos, mas tardi se retiró. En 2011, [[Alice Eve]] y [[Peter Weller]] acceptoron os suyos rols. L'actor de [[Doctor Who]], [[Noel Clarke]], acceptó un paper desconoixiu, seguntes s'informó, yera "un hombre de familia con una esposa y una filla chicota". [[Demián Bichir]] fazió una audición pa o paper de villano, pero seguntes informó *Variety* o 4 de chinero de 2012, se trigó a [[Benedict Cumberbatch]].

=== Rodache === 
*Into Darknes*s prencipió a suya fotografía prencipal o [[12 de chinero]] de [[2012]], con una calendata d'estreno programada pa o 16 de mayo de 2013. O director de fotografía [[Dan Mindel]] filmó a cinta usando una combinación de cinta anamorfica de 35&nbsp;mm y 15 camaras [[IMAX]]. Aproximadament 30 minutos d'a cinta son filmaus en formato IMAX, mientres que belatras escenas tamién se filmoron en formato de 65&nbsp;mm. *Into Darkness* estió estrenau en 3D. O 24 de febrero de 2012, amaneixioron imáchens d'o set d'o personache de [[Benedict Cumberbatch]] en una baralla con Spock. A producción remató en mayo de 2012.

O rodache se realizó en localizacions de [[Los Angeles]], [[California]], y arredol de l'aria en o Laboratorio Nacional Lawrence Livermore en [[Livermore]]. As ubicacions adicionals incluyoron os *Paramount Studios* en Hollywood, os *Sony Pictures Studios* en [[Culver City]], Crystal Cathedral en [[Garden Grove]] y Greystone Mansion en [[Beverly Hills (California)|Beverly Hills]]. Bellas tomas se facioron en [[Islandia]].

Marc Okrand, o desembolicador de l'[[idioma klingon]], proporcionó a os dialogos en klingon l'entrenamiento en o set per parti d'expertos en ixe lenguache construyiu. O dialogo no teneba garra sentiu coherent dimpués d'a edición, por lo que se creyó y dobló un nuevo dialogo mientres a postproducción.

== Recepción == 
=== En taquilla === 
*Into Darkness* ganó 13,5 millons de [[dólar estausunidense|dólars]] en o suyo día d'estreno en os [[Estaus Unius]] y [[Canadá]], menos que os 30,9 millons de *Star Trek*. *Star Trek Into Darkness* remató lo suyo recorriu en os cines estausunidenses o 12 de setiembre de 2013, con un total de taquilla de 228.778.661 dólars, lo que a coloca como l'oncena cinta mas taquillera de 2013. Ganó 467.365.246 en toz, ubicando-se en o puesto 14 en 2013 y convertindo-la en a cinta mas taquillera d'a franquicia.

=== Recepción d'a critica === 
En [[Rotten Tomatoes]], a cinta tien un indiz d'aprebación d'o 84 %, basau en 292 resenyas, con una calificación promeyo de 7.43 / 10. O consenso d'o puesto diz: "Visualment espectacular y adecuadament repleta d'acción, *Star Trek Into Darkness* ye una entrega solida como una penya en a venerable franquicia de ciencia-ficción, mesmo si no ye tan fresca como a suya predecesora". En [[Metacritic]], a cinta tien una puntuación de 72 sobre 100, basada en 43 criticas, que indica "criticas por un regular favorables".

A cinta estió criticada por una escena con o personache de l'actriz [[Alice Eve]], Carol Marcus, en ropa interior, que se cualificó de "de raso innecesaria" y "de baldes". O guionista y productor [[Damon Lindelof]] s'esculpó en [[Twitter]] por ixa escena: "Asumo a mía responsabilidat y seré mas conscient en o futuro".

== Se veiga tamién ==
* [[Cine en 2013]].
* [[Cintas de 2013]].

== Referencias ==


== Vinclos externos ==

*  [https://memory-alpha.fandom.com/wiki/Star_Trek_Into_Darkness *Star Trek Into Darkness''] en Memory Alpha.